[{"text_idx": "#000002", "text": "Parc rhanbarthol y cymoedd ar gyfer hybu lles"}, {"text_idx": "#000003", "text": "Nid da lle gellir gwell"}, {"text_idx": "#000004", "text": "Mae llawer o so\u0302n ym mhob man am les, ond beth mae\u2019n ei olygu a pham mae\u2019n bwysig?"}, {"text_idx": "#000005", "text": "Mae teimlo\u2019n dda yn feddyliol, yn emosiynol ac yn gorfforol yn sylfaen ar gyfer bywyd dymunol. Os oes unrhyw beth o\u2019i le ar un o\u2019r elfennau hynny, gall achosi anesmwythdra byrdymor ac arwain at gymhlethdodau eraill yn y dyfodol."}, {"text_idx": "#000006", "text": "Mae tystiolaeth yn dangos bod mynd allan i fyd natur yn cael effaith gadarnhaol ar les, yn enwedig os ydych yn teimlo\u2019n isel eich ysbryd neu\u2019n unig, ac yn fwyfwy aml mae meddygon yn argymell \u2018presgripsiynau gwyrdd\u2019 yn hytrach na meddyginiaeth."}, {"text_idx": "#000007", "text": "Ers y pandemig Covid-19, mae pobl wedi sylweddoli bod ymlacio yn yr awyr agored a chael mynediad i fyd natur a mannau gwyrdd yn hanfodol. Mae pobl yn awyddus i dreulio mwy o amser yn yr awyr agored, cryfhau eu cysylltiad a\u0302 byd natur, teimlo\u2019n llai unig a theimlo cysylltiad cryfach a\u0302 phobl eraill. Ydych chi\u2019n teimlo felly?"}, {"text_idx": "#000008", "text": "Mae cynnydd dramatig wedi bod yn nifer y gweithgareddau grw\u0302p sy\u2019n digwydd yn ein parciau a\u2019n mannau gwyrdd, oherwydd bod pobl yn awyddus i gwrdd a\u0302\u2019i gilydd yn yr awyr agored. Ac mae pob un ohonom wedi sylweddoli mor bwysig yw cael cydbwysedd da rhwng bywyd a gwaith, a bod gorffwys a chwarae yr un mor bwysig a\u0302 mynd i\u2019r gwaith neu fynychu\u2019r ysgol."}, {"text_idx": "#000009", "text": "Gall Parc Rhanbarthol y Cymoedd a\u2019r dirwedd eich helpu nid yn unig i gynnal eich lles yn gyffredinol ond hefyd i ffynnu \u2013 hyd yn oed os ydych yn teimlo\u2019n swil, yn nerfus neu\u2019n hunanymwybodol ynghylch mynd allan. Dewiswch o blith amrywiaeth o weithgareddau sy\u2019n cynnwys gweithgareddau hamddenol megis paentio, ymwybyddiaeth ofalgar, ioga a physgota, ac ewch ati i\u2019w gwneud ar eich pen eich hun neu gyda phobl eraill mewn lleoliadau godidog sy\u2019n amrywio o fforestydd a dolydd i barciau a llynnoedd."}, {"text_idx": "#000010", "text": "Cymerwch gip ar yr amrywiaeth o bethau sydd i\u2019w gwneud yn y Canolfannau Darganfod. Neu porwch ar Dewis Cymru i ddod o hyd i bobl a grwpiau o\u2019r un anian a\u0302 chi y gallech ymuno a\u0302 nhw."}, {"text_idx": "#000011", "text": "Defnyddiwch Dewis Cymru i chwilio am grwpiaua gweithgareddau a drefnwyd neu gymorth cyfeillgar"}, {"text_idx": "#000012", "text": "Dewch i ddarganfod beth sydd ar y gweill ledled y rhanbarth, pwy sydd wedi bod yn mwynhau\u2019r Cymoedd a beth maen nhw wedi bod yn ei wneud!"}, {"text_idx": "#000014", "text": "Mae PRhC yn dod a\u0302 rhwydwaith o ddeuddeg parc trefol a gwledig a gwarchodfeydd natur at ei gilydd \u2013 a elwir hefyd yn \u2018Byrth Darganfod\u2019 \u2013 fel rhan o brosiect i sefydlu parc rhanbarthol parhaol ar gyfer Cymoedd De Cymru. Mae parciau rhanbarthol i\u2019w gweld yn y DU a ledled..."}, {"text_idx": "#000016", "text": "Rydyn ni mor falch o faint mae Cynllun Gwarcheidwaid Parc Rhanbarthol y Cymoedd \u2014 a gyflwynir gan Groundwork Wales \u2014 wedi\u2019i gyflawni ers mis Mai 2021. O hyfforddiant a gweithdai amgylcheddol i waith gwella tir ledled ein Pyrth Darganfod a gweithio mewn partneriaeth a\u0302..."}]